[pic] | EUROOPA ÜHENDUSTE KOMISJON |

Brüssel 4.8.2006

KOM(2006) 440 lõplik

2004/0158 (COD)

KOMISJONI TEATIS EUROOPA PARLAMENDILE esitatud EÜ asutamislepingu artikli 251 lõike 2 teise lõigu alusel, nõukogu ühise seisukoha kohta Euroopa Parlamendi ja nõukogu otsuse (millega kehtestatakse ühenduse tööhõive ja sotsiaalse solidaarsuse programm PROGRESS) vastuvõtmise suhtes

2004/0158 (COD)

KOMISJONI TEATIS EUROOPA PARLAMENDILE esitatud EÜ asutamislepingu artikli 251 lõike 2 teise lõigu alusel, nõukogu ühise seisukoha kohta Euroopa Parlamendi ja nõukogu otsuse (millega kehtestatakse ühenduse tööhõive ja sotsiaalse solidaarsuse programm PROGRESS) vastuvõtmise suhtes

1. TAUSTTEAVE

1. 14. juulil 2004. aastal võttis komisjon vastu Euroopa Parlamendi ja nõukogu otsuse ettepaneku, millega kehtestatakse ühenduse tööhõive ja sotsiaalse solidaarsuse programm PROGRESS.[1] Kõnealune ettepanek edastati Euroopa Parlamendile ja nõukogule 15. juulil 2004. aastal.

2. Euroopa Majandus- ja Sotsiaalkomiteele esitas oma arvamuse 6.4. 2005. aastal.[2]

3. Regioonide Komitee esitas oma arvamuse 23. veebruaril 2005. aastal.[3]

4. Euroopa Parlament esitas oma arvamuse esimesel lugemisel 6. septembril 2005. aastal.[4]

5. Komisjon võttis 21. oktoobril 2005. aastal vastu muudetud ettepaneku kavandatud otsuse kohta[5] ja seejärel 24. mail 2006. aastal teise muudetud ettepaneku selle otsuse kohta[6].

6. Nõukogu võttis vastu ühise seisukoha 18.7.2006.

2. ETTEPANEKU EESMÄRK

ÜHENDUSE TÖÖHÕIVE JA SOTSIAALSE SOLIDAARSUSE PROGRAMMI PROGRESS (EDASPIDI „KÕNEALUNE PROGRAMM“) ÜLDEESMÄRK ON TOETADA EUROOPA LIIDU EESMÄRKIDE ELLUVIIMIST TÖÖHÕIVE, SOTSIAALKÜSIMUSTE JA VÕRDSETE VÕIMALUSTE VALDKONNAS NING AIDATA KAASA SOTSIAALMEETMETE KAVA EESMÄRKIDE SAAVUTAMISELE.

Kõnealune programm aitab komisjonil täita algataja rolli, rakendada ELi eesmärke ja kontrollida nende täideviimist ning seda, kuidas need eesmärgid on liikmesriikide poliitikasse üle võetud, toetada ELi õigusaktide rakendamist ja teostada selle järelevalvet ning edendada koostööd liikmesriikide vahel ja kodanikuühiskonda esindatavate organisatsioonidega.

Kõnealuse programmi tegevus on jagatud viie järgmise poliitikavaldkonna vahel: tööhõive, sotsiaalne kaitse ja kaasatus, töötingimused, mittediskrimineerimine ja mitmekesisus ning sooline võrdõiguslikkus.

3. Komisjoni arvamus ühise seisukoha kohta

3.1 Üldised märkused

2005. aasta 8. detsembril saavutas nõukogu poliitilise kokkuleppe kogu teksti suhtes, välja arvatud kõnealuse programmi rahastamist käsitlev artikkel 17.

2006. aasta 17. mail saavutatud Euroopa Parlamendi, nõukogu ja komisjoni institutsioonidevaheline kokkulepe eelarvedistsipliini ja usaldusväärse finantsjuhtimise alal aitas kavandatud otsuse tõrgeteta ja kiirele vastuvõtmisele kaasa. Kõnealuse programmi meetmete rakendamise rahalist toetust käsitleva artikli 17 lõiget 1 muudeti komisjoni 24. mai 2006. aasta läbivaadatud ettepaneku alusel. Ajavahemikus 2007–2013 on rahaline toetus kokku 743,25 miljonit eurot (jooksevhindade alusel).

Komisjon toetab nõukogu 18.7.2006. aasta ühist seisukohta. Ühine seisukoht kajastab kompromissi, millega on nõus komisjon, nõukogu ja Euroopa Parlament.

3.2 Euroopa Parlamendi muudatuste arvessevõtmine

Ühise seisukoha suhtes saavutatud osalise poliitilise kokkuleppe tekst sisaldas juba enamikku Euroopa Parlamendi muudatustest, kas täiskujul või teistsuguses sõnastuses. Üldiselt on Euroopa Parlamendi, nõukogu ja komisjoni seisukohad kõnealuse programmi suhtes lähedased.

Kahes põhiküsimuses oldi siiski eriarvamusel. Esimene neist oli seotud ühiste rahaliste vahendite eraldamisega viiele poliitikavaldkonnale (artikkel 17 lõige 2) ja teine rahaliste vahendite üksikutele valdkondadele eraldamise menetlusega (artikkel 17 lõige 4 koosmõjus artikli 12 lõike 1 punktiga d). Ühine seisukoht on äärmiselt positiivne lahendus Euroopa Parlamendis esile toodud probleemidele.

Esimese küsimuse puhul võetakse ühises seisukohas aluseks komisjoni ettepanek jaotuse kohta. Mõned poliitikavaldkonnad saavad eelarvest protsentuaalselt suurema osa, kuid mitte teiste valdkondade kulul. Selle asemel saadakse täiendavaid rahalisi vahendeid komisjoni esialgselt kavandatud 10%-lisest määramata reservist. Nõukogu viis sisse ka Euroopa Parlamendi muudatuse, milles nõuti, et sotsiaalsele kaitsele ja sotsiaalsele kaasatusele ning soolisele võrdõiguslikkusele pööratakse enam tähelepanu. Lisaks suurendas nõukogu rahalisi vahendeid tööhõivele ja töötingimustele.

Lõpptulemusena oli komisjoni kavandatud määramata reservi jaotus täies ulatuses kindlaks määratud ja ühistest rahastamisvahenditest igale poliitikavaldkonnale ette nähtud osa suurus on algusest peale paigas.

Niiviisi lahendas nõukogu Euroopa Parlamendi ja komisjoni teise probleemi. Nii Euroopa Parlament kui komisjon olid teinud ettepaneku jagada rahalised vahendid poliitikavaldkondade vahel iga-aastase eelarvemenetluse raames. Alguses oli nõukogu arvamusel, et rahaline jaotus peaks olema loodava, komisjoni kõnealuse programmi rakendamisel abistava komitee vastutusalas. Nõukogu ühine seisukoht on nüüd täielikult kooskõlas Euroopa Parlamendi ja komisjoni seisukohaga ja võimaldab suurendada läbipaistvust küsimuses, kuidas kõnealust programmi ja eelkõige eelarvega seotud küsimusi rakendatakse.

4. Järeldused

Komisjon leiab, et ühise seisukoha tekst on vastuvõetav ja sätestab tingimused kavandatud otsuse (millega kehtestatakse kõnealune programm) kiireks vastuvõtmiseks. See tekst ei muuda komisjoni esialgse ettepaneku sisu mingil viisil, ta lisab selgust ja läbipaistvust kõnealuse programmi rakendamise küsimuses.

LISA

DEKLARATSIOON

NÕUKOGU PROTOKOLLI JAOKS

Komisjoni deklaratsioon

Komisjon kinnitab, et vastavalt komisjoni otsuse ettepaneku (millega kehtestatakse ühenduse tööhõive ja sotsiaalse solidaarsuse programm PROGRESS) artiklile 10 võivad liikmesriikides riiklikul tasemel loodud valitsusvälised organisatsioonid kõnealuses programmis osaleda.

[1] KOM(2004) 488 (lõplik).

[2] ELT C 255, 14.10.2005, lk 67.

[3] ELT C 164, 5.7.2005, lk 48.

[4] A6/2005/199.

[5] KOM(2005) 536.

[6] KOM(2004) 488/2.